बोलीं- ये सुषमा स्वराज का आइडिया था, वो चाहती थीं कि मैं ये डांस बनारस में करूं
Bollywood Dream Girl Hema Malini Ballet Dance Video - ड्रीम गर्ल हेमा मालिनी ने रविवार को मुंबई में गंगा नदी की थीम पर बेस्ड बैले डांस परफॉर्म किया। एनसीपीए ग्राउंड पर ब्लू आउटफिट में हेमा ने नदी की तरह बहते हुए एरियल स्टंट भी किए।
ड्रीम गर्ल हेमा मालिनी ने रविवार को मुंबई में गंगा नदी की थीम पर बेस्ड बैले डांस परफॉर्म किया। एनसीपीए ग्राउंड पर ब्लू आउटफिट में हेमा ने नदी की तरह बहते हुए एरियल स्टंट भी किए। हेमा मालिनी की बेटी पर एक्ट्रेस ईशा देओल ने अपनी मां के अनोखे डांस की तारीफ की।
बेटी ईशा देओल ने की तारीफ 
थीम डांस के जरिए एंजॉय कर सकते हैं कल्चर- हेमा 
मीडिया से बात करते हुए हेमा ने कहा- मैंने दुनिया भर में कई तरह के बैले डांस परफॉर्म किए हैं। हम अपने कल्चर को डांस के जरिए स्टेज पर परफॉर्म कर सकते हैं। मैंने दुर्गा और राधा-कृष्णा की थीम पर क्लासिकल डांस भी किया है। इस तरह आप फ्री स्टाइल के साथ थीम बेस्ड परफॉरमेंस एंजॉय कर सकते हैं।
ये डांस सुषमा जी का आइडिया था- हेमा 
हेमा ने बताया की ये सुषमा स्वराज की का आईडिया था। हेमा ने कहा- ये देवी गंगा पर बेस्ड बैले डांस है। दरअसल, गंगा नदी की सफाई और सुरक्षा को ध्यान में रखते हुए सुषमा स्वराज ही ने मुझे ऐसा डांस परफॉर्म करने के लिए कहा था। वो चाहती थीं कि ये डांस बनारस में हो।
हेमा ने आगे कहा- गंगा देव नदी है। वो स्वर्ग से धरती पर आ रही हैं, वो जहां भी जाती हैं वहां धरती खूबसूरत लगने लगती है। ऐसी नदी को साफ रखना बेहद जरूरी है। न सिर्फ गंगा, बल्कि देश की हर नदी को हमें साफ रखने की कोशिश करनी चाहिए।